Omega3 v tehotenstve
Dobrý deň, vedeli by ste mi poradiť samostatný produkt s omega 3 MK (DHA) vhodný pre tehotné? Som v 20tt a doktorka mi už neodporučila užívať komplexné vitamíny pre tehotné, iba kyselinu listovú a omega 3. Ktorý produkt by bol vhodný? Ďakujem.
Dobrý deň,
Ďakujeme za vašu otázku. Výživové doplnky s rybím olejom sú bohatým zdrojom DHA a EPA, dvoch typov omega-3 mastných kyselín. Ich užívanie prispieva k správnej funkcii srdca, mozgu a dobrému zraku. Najmä DHA hrá dôležitú úlohu pri udržiavaní štruktúry a funkcie mozgu, zlepšuje schopnosť myslenia, pamäte. Pre tehotné ženy je obzvlášť dôležitá pre vývoj mozgu plodu a neskoršiu zrakovú ostrosť dieťaťa.
Všeobecne odporúčaný denný príjem EPA + DHA u tehotných žien predstavuje 400 mg na deň. Európsky úrad pre bezpečnosť potravín (EFSA) doporučuje prívod u tehotných a dojčiacich 350-450 mg DHA + EPA/deň. Vhodnými potravinami a zdrojom omega kyselín pre tehotné a dojčiace ženy sú: pstruh, treska, sardinky, ďalej sú to panenské oleje (ľanový, olivový, sezamový) a semienka (tekvicové, slnečnicové, sezamové).
Vhodným produktom je napríklad
Dr. Max Omega 3 Premium
, ktorý obsahuje 225 mg EPA a 170 mg DHA. Je vhodný aj pre tehotné a dojčiace ženy a odporúčané dávkovanie je vo vašom prípade 1 kapsula denne.
Pre tehotné a dojčiace ženy je na trhu dostupný aj produkt
Generica 3-omega Premium
, ktorý však v 1 kapsule obsahuje 300 mg EPA a 200 mg DHA, čo už je nad odporúčanú dennú dávku. Taktiež je potrebné brať na vedomie, že časť príjimate vo forme potravy, a preto by som vám užívanie tohto výživového doplnku odporučila konzultovať s gynekológom.
Prajem pekný zvyšok dňa.
S pozdravom
Mgr. Tamara Jakúbeková